wickkiey/tamil-wikipedia-chunked huggingface dataset:
# ரோர்: டைகர் ஆஃப் தி சுந்தர்பான்ஸ்

## நடிகர்கள்

- அபினவ் சுக்லா - பண்டித்
- ஹிமர்ஷா வேங்கடசாமி - ஜும்பா
- அசிந்த் கவுர் - வனக் காவலர்
- சுப்ரட் தத்தா - பீரா
- நோரா படிஹி - ஜெசி
- அலி குலி மிர்ஜா - கதாநாயகன்
- அடில் சாஹல் - காஷ்மிரி
- வரிந்தர் சிங் குமன் - சீனா
- ஆரன் சௌதரி - சுபி
- பிரனாய் தீஷித் - மது
- புல்கிட் ஜவகர் - உதய்
# ரோர்: டைகர் ஆஃப் தி சுந்தர்பான்ஸ்

## தயாரிப்பு

அடர்ந்த சதுப்பு நிலக் காட்டுப் பகுதியில் மனிதனுக்கும் விலங்குக்கும் இடையே நடக்கும் முரண்பாடுகளைக் காட்சிப்படுத்தும் வகையில் இத்திரைப்படம் படமெடுக்கப்பட்டுள்ளது. சுமார் 800 இக்கும் மேற்பட்ட சிறப்புத் தோற்றங்களுடன் சுந்தரவனக் காடுகளில் மேலிருந்துகீழான காட்சிப்பாடுகளுடன் படமாக்கப்பட்டுள்ளது. படத்தின் இயக்குநர் கமல் சாதனா கூறுகையில், நான்கு மாதங்களாகப் பரிட்சார்த்த படப்பிடிப்புகள் எடுக்கப்பட்டு, பின்னர் லாஸ் ஏஞ்சல்ஸிலும் தாய்லாந்திலும் பயிற்றுவிக்கப்பட்ட புலியுடன் படப்பிடிப்பு நடத்தி, அதைக் காட்சி விளைவுகள் கொண்டு படமாக்கப்பட்டது என்றார். மேலும் தயாரிப்பாளர் அபீஸ் ரிஜ்வியுடன் இந்தக் காட்சி விளைவுகளை இணையவழிப் பயிற்சியில் கற்றுக் கொண்டோம் என்றார்.
# ரோர்: டைகர் ஆஃப் தி சுந்தர்பான்ஸ்

## படக்குழுவினர்

*தி கியூரியஸ் கேஸ் ஆப் பெஞ்சமின் பட்டன்* திரைப்படத்தில் பணியாற்றிய லாஸ் ஏஞ்சல்ஸைச் சேர்ந்த மைக்கல் வாட்சன் ஒளிப்பதிவு இயக்குநராகப் பணியாற்றினார். ஸ்காண்டினேவியா நாட்டைச் சேர்ந்த சிறப்புக் குழுவினர் உலங்குப்படக் கருவி கொண்டு மேலிருந்து படம்பிடித்தனர். இதில் 150 சர்வதேச வல்லுநர்களைக் கொண்ட படக்குழுவினரும் 300 ஊழியர்கள் கொண்ட காட்சி விளைவு நிறுவனமும் இதில் பங்களித்துள்ளதாகவும் இவற்றைத் தொகுத்துப் படச்சுருளில் கொண்டுவரப் பன்னிரண்டு மாதங்களானதாகவும் தயாரிப்பாளர் ரிஜ்வி குறிப்பிடுகிறார். அகாதமி விருது பெற்ற ரெசுல் பூக்குட்டி இதன் ஒலி நுட்பத்திற்கு ஒப்பந்தமானார்.
# ரோர்: டைகர் ஆஃப் தி சுந்தர்பான்ஸ்

## விமர்சனங்கள்

*ரோர்* திரைப்படமானது கலந்துபட்ட விமர்சனங்களைப் பெற்றது. இதன் புதிய கதையம்சம் திரைப்படத்தைச் சுவாரசியமாக்குகிறது, மேலும் படத்தொகுப்பும், கணினி வரைகலையும் சிறப்பாகக் கொண்டு இந்தியாவில் காணாத வகையில் திரைப்படமாக்கியுள்ளதாக ஹிந்துஸ்தான் டைம்ஸ் தனது விமர்சனத்தில் கூறியுள்ளது. ஆனால் இப்படம் என்பது மூளையில்லாதவர்களுக்கானது என்று காட்டமாக ஏபிபிலைவ் விமர்சித்துள்ளது. ரோர் என்பது காட்சி விருந்தாகவும் பிரமிக்கும் திரையில் சுந்தரவனத்தின் இயற்கை அழகை அருமையாகவும் காட்டியுள்ளார்கள் என்று சுபாஸ் கே ஜா குறிப்பிடுகிறார். மேலும் ஒளிப்பதிவு அட்டகாசமாக இருப்பதாகவும் கூறினார். ரெட்டிஃப் தளமானது 2.5 நட்சத்திர மதிப்புடன் இப்படம் எதிர்பார்ப்பினை ஏமாற்றாமல் புதுமையான யுக்தியில் கணினி வரைகலையை நியாயமாகவும் பயன்படுத்தியுள்ளதாகக் குறிப்பிடுகிறது. ஹாலிவுட் படங்களைப் போலப் பிரம்மாண்ட கணினி வரைகலையுடன் கதை சொல்வதாக பிலிம்பேர் இதழ் குறிப்பிடுகிறது. மேலும் பொருளாதாரத்தில் பெரிய ஹாலிவுட் படங்களைப் போல பட வேலைகள் அமைந்துள்ளதாகவும் காட்டின் விலங்குகளையும் தாவரங்களையும் பிரம்மாண்டமாக ஒளிப்பதிவு செய்துள்ளதாகவும் சிறப்புத் தோற்றங்களெல்லாம் தரமாக இருப்பதாகவும் அதே இதழ் குறிப்பிடுகிறது. மூவி டாகீஸ் என்ற தளமானது மூன்று நட்சத்திர மதிப்புடன் படத்தின் கலையம்சமும் தொழில்நுட்பத் திறனும் இதர படங்களைவிட இதைத் தூக்கி நிறுத்துவதாகக் கூறுகிறது.
# ரோர்: டைகர் ஆஃப் தி சுந்தர்பான்ஸ்

## வணிக வரவு

பாக்ஸ் ஆபிஸ் இந்தியாவின்படி ரோர் படமானது முதல் நாளில் மட்டும் 1.5 கோடி ரூபாய் வசூல் செய்துள்ளது மேலும் மொத்தமாக 4.75 முதல் 5 கோடி வரை முதல் வாரத்தில் வசூல் செய்துள்ளது. ஆனால் மூவிகிளாமர் தளமானது முதல் நான்கு நாளிலேயே 7 கோடியும், பாலிவுட் ஹங்கமா தளமானது 8.3 கோடிக்கு முதல் வாரம் ஓடியதாகக் குறிப்பிடுகின்றன.
# இருபது அடிக்கு சமமான அலகு

**இருபது அடிக்கு சமமான அலகு**, இருபது-அடி சமமான அலகு (சுருக்கமாக TEU அல்லது teu) சரக்கு கொள்ளளவுக்கான துல்லியமான அலகு ஆகும். இது பெரும்பாலும் கொள்கலன் கப்பல்கள் மற்றும் கொள்கலன் துறைமுகங்களில் பயன்படுத்தப்படுகிறது. இது 20-அடி நீளமுள்ள (6.1 மீ) இடைநிலை கொள்கலனின் அளவை (1 TEU) அடிப்படையாகக் கொண்டது. 1 TEU என்பது 20 அடி நீளம், 8'0" அகலம் மற்றும் பொதுவாக 8'6" உயரம் கொண்ட கொள்கலனின் அலகு ஆகும். மெட்ரிக் அடிப்படையில் ஒரு TEU 6.10 மீட்டர் நீளம், 2.44 மீட்டர் அகலம் மற்றும் 2.59 மீட்டர் உயரம் கொண்டது. 40-அடி கொள்கலன் 2 TEU க்கு சமம். 1 TEU இன் வெளிப்புற அளவு 1,360 கன அடி (38.51 கன மீட்டர்) கொள்கலன் கப்பல்கள், இரயில்கள் மற்றும் இழுவையிணைப்பு வண்டிகளில் போக்குவரத்துக்கு பயன்படுத்தப்படும் மிகவும் பொதுவான கொள்கலன்கள் 2 TEU என குறிப்பிடப்படுகின்றது.  
கொள்கலன் அதன் நீளத்தால் வரையறுக்கப்படுகிறது. இருப்பினும் கொள்கலனின் உயரம் தரப்படுத்தப்படவில்லை எனினும் 4 அடி 3 அங்குலம் (1.30 மீ) மற்றும் 9 அடி 6 அங்குலம் (2.90 மீட்டர்) வரை இருக்கும். கொள்கலனின் பொதுவான உயரம் 8 அடி 6 அங்குலம் (2.59 மீ) ஆகும். 45 அடி (13.7 மீட்டர்) கொள்கலனை 2.25 TEU என்று குறிப்பிடாமல், 2 TEU என்று குறிப்பிடுவது பொதுவானது.
# இருபது அடிக்கு சமமான அலகு

## நாற்பது அடிக்கு சமமான அலகு

கள்: 53அடி நீளம், 48 நீளம், 45 அடி நீளம், 40 அடி நீளம், மற்றும் இரண்டு 20 அடி நீள கொள்கலன்கள்]]
நிலையான இடைநிலை கொள்கலன் இருபது அடி நீளம் (6.1 மீட்டர்) மற்றும் 8 அடி (2.44 மீ) அகலம் என குறிப்பிடப்படுகிறது.[1] ஆனால் நாற்பது அடி நீளம் இரட்டிப்பாகும். அதனை 40-அடி (12.2 மீ) கொள்கலன் என்று அழைக்கப்படுகிறது. இது சரக்கு போக்குவரத்தில் ஒரு நாற்பது-அடி சமமான அலகு (பெரும்பாலும் FEU அல்லது feu) சமமாக உள்ளது (இரண்டாக கருதப்படுகிறது. TEU கீழே பார்க்கவும்).  
இந்த வகையான கொள்கலனைகளை கப்பலில் அடுக்கி வைப்பதற்காக, நாற்பது-அடி இடைநிலை கொள்கலத்தின் சரியான நீளம் 40 அடி (12.192 மீ). அதே சமயம் நிலையான இருபது-அடி இடைநிலை கொள்கலன் 19 அடி 10.5 அங்குலங்கள் (6.058 மீ) துல்லியமான நீளம் கொண்ட சற்றே குறைவாக உள்ளது. இதனால் இரண்டு நிலையான இருபது அடி கொள்கலன்கள் மூன்று அங்குல இடைவெளியைக் கொண்டுள்ளது. இது ஒரு நாற்பது அடி கொள்கலனை அதன் மேலே வைக்க அனுமதிக்கிறது.  
அரை இழுவையிணைப்பு வண்டி மூலம் இழுக்க முடியும் என்பதால், நாற்பது அடி கொள்கலன்கள் பரந்த ஏற்றுக்கொள்ளப்பட்டுள்ளது. அத்தகைய நாற்பதடி நீளம் கொண்ட கொள்கலன்கள் பல நாடுகளில் தேசிய சாலை விதிமுறைகளின் வரம்பிற்குள் உள்ளது. சிறப்பு அனுமதி தேவையில்லை. சில சாலை விதிமுறைகள் நீண்ட இழுவையிணைப்பு வண்டிகளை அனுமதிப்பதால், நிலையான நாற்பது-அடி கொள்கலனின் மாறுபாடுகளும் உள்ளது. ஐரோப்பா மற்றும் பிற இடங்களில் 45 அடி (13.72 மீ) கொண்ட ஒரு இழுவையிணைப்பு வண்டி மூலம் இழுக்கப்படலாம். 48 அடி (14.63 மீ) அல்லது 53 அடி (16.15 மீ) நீளம் கொண்ட கொள்கலன்கள் வட அமெரிக்காவில் சாலை மற்றும் இரயில் போக்குவரத்திற்கு மட்டுப்படுத்தப்பட்டுள்ளது. 40 அடிக்கு மேல் நீளமாக இருந்தாலும், இந்த மாறுபாடுகள் நாற்பது அடி சமமான அலகுகளின் ஒரே வகுப்பில் வைக்கப்படுகின்றன.
# இருபது அடிக்கு சமமான அலகு

## சமன்பாடு (Equivalence)

**TEU பொதுவான கொள்கலன்களின் அளவுகள்**  
| நீளம் | அகலம் | உயரம் | உட்புற கொள்ளளவு | TEU | குறிப்பு | சதுர மீட்டர் |
| --- | --- | --- | --- | --- | --- | --- |
| 1 | 15,84 |  |  |  |  |  |
| 2 | 15,84 |  |  |  |  |  |
| 1 | *அரை கனசதுர கொள்கலன்கள்* | 15,84 | } |  |  |  |
# இருபது அடிக்கு சமமான அலகு

## இதனையும் காண்க

- கொள்கலன் கப்பல்
- கொள்கலன்
# அவனி தாவ்தா

**அவனி தாவ்தா**, இந்தியாவின் மும்பையை சேர்ந்த வணிக நிர்வாகியும், இளம் வயதிலேயே தலைமை நிர்வாக அதிகாரியுமானவர். டாடா ஸ்டார்பக்ஸ் நிறுவனத்தின் முதல் தலைமை நிர்வாக அதிகாரியாகவும், முப்பத்து மூன்றாவது வயதிலேயே டாடா குழுமத்தின் தலைமை நிர்வாக அதிகாரியாக பணிபுரிந்து, இளம் வயதிலேயே டாட்டா குழுமத்தின் தலைவரான பெண் என்ற பெருமையை பெற்றுள்ளார். 2014 ஆம் ஆண்டில், பார்ச்சூன் இதழ் வெளியிட்ட உணவு மற்றும் பிற பானங்கள் நிறுவனங்களில் மிகவும் புதுமையான பெண்கள்' என்ற பட்டியலில் பதிமூன்றாம் இடத்தைப் பிடித்தார்.
# அவனி தாவ்தா

## தொழில் வாழ்க்கை

அவனி , ஸ்டார்பக்ஸ் காபி நிறுவனம் மற்றும் டாடா குளோபல் பீவரேஜஸ் லிமிடெட் (டிஜிபிஎல்) ஆகியவற்றின் கூட்டு முயற்சியின் கீழ் நிறுவப்பட்ட டாடா ஸ்டார்பக்ஸ் தனியார் நிறுவனத்தின் தலைமை நிர்வாக அதிகாரியாக 2015 ஆம் ஆண்டு வரை இருந்து, அந்நிறுவனத்தை வெற்றிகரமாக நடத்தியுள்ளார். 2015 ஆம் ஆண்டிலிருந்து, 2019 ஆம் ஆண்டு வரை கோத்ரெஜ் நேச்சர் பாஸ்கெட் நிறுவனத்தில் நிர்வாக இயக்குநராகவும், தலைமை நிர்வாக அதிகாரியாகவும் பணிபுரிந்துள்ளார். தற்போது, அவர் பெயின் அட்வைசரி நெட்வொர்க்கில் மூலோபாய ஆலோசகராக உள்ளார்.
# அவனி தாவ்தா

## பெருமைகள்

2013 ஆம் ஆண்டில் ஃபார்ச்சூன் அமெரிக்கா பதிப்பு பத்திரிகையில் வெளியான நாற்பது வயதிற்குட்பட்ட தலைவர்கள்' என்ற வருடாந்திர உலகளாவிய பட்டியலிலும் 2014 ஆம் ஆண்டில் ஃபார்ச்சூன் உணவு பத்திரிகையின் உணவு மற்றும் பானத்தில் மிகவும் புதுமையான இருபத்தைந்து பெண்கள்' பட்டியலில் பதின்மூன்றாம் இடத்திலும் பெயரிட்டுள்ளார்,இந்த பட்டியலில் உள்ள ஒரே இந்தியப் பெண் அவனி ஆவார். சுவிட்சர்லாந்தின் ஜெனிவாவில் உள்ள உலகப் பொருளாதார மன்றத்தால் 2014 ஆம் ஆண்டில் உலகளாவிய இளம் தலைவராகவும் இவர் பரிந்துரைக்கப்பட்டார்.
# அவனி தாவ்தா

## கல்வி

அவனி, இந்தியாவின் மும்பையில் பிறந்து வளர்ந்தவர். மும்பை பல்கலைக்கழகத்தில் வணிகபிரிவில் (விளம்பரம் மற்றும் ஊடகம்) இளங்கலை பட்டமும், மும்பை பல்கலைக்கழகத்தின் நர்சி மோன்ஜீ மேலாண்மை படிப்புகள் நிறுவனத்தில் முதுகலை மேலாண்மை ஆய்வுகள் (எம்எம்எஸ்) பட்டமும் பெற்றவர். இரண்டிலுமே தங்கப் பதக்கம் வென்றுள்ளார் என்பது குறிப்பிடத்தக்கது.  
அவனிக்கு விஷால் என்ற தொழிலதிபருடன் திருமணமாகி ஒரு மகனும் உள்ளார்.
# கேதாயுன் அர்தேசிர் தின்ஷா

**கேதாயுன் அர்தேசிர் தின்ஷா** ( *Ketayun Ardeshir Dinshaw* ) (16 நவம்பர் 1943 - 26 ஆகஸ்ட் 2011) இந்திய மருத்துவத் துறையில் ஒரு முக்கிய ஆளுமையாவார். இந்தியாவில் நவீன புற்றுநோய் சிகிச்சையின் பரிணாம வளர்ச்சியிலும், பயனுள்ள கதிர்வீச்சு சிகிச்சையின் வளர்ச்சியிலும் குறிப்பிடத்தக்க பங்கைக் கொண்டிருந்தார். 2001 ஆம் ஆண்டில், இந்தியக் குடியரசுத் தலைவர் இவருக்கு பத்மசிறீ விருதை வழங்கினார்.
# கேதாயுன் அர்தேசிர் தின்ஷா

## வாழ்க்கை மற்றும் தொழில்

கொல்கத்தாவில் பார்சி குடும்பத்தில் பிறந்த  
டின்ஷா 1966 இல் வேலூரில் உள்ள கிருத்தவ மருத்துவக் கல்லூரியில் மருத்துவப் பட்டம் பெற்று தனது மருத்துவப் பணியைத் தொடங்கினார். 1970 முதல் 1973 வரை இங்கிலாந்தின் கேம்பிரிட்சில் உள்ள ஆடன்புரூக்ஸ் மருத்துவமனையில் தனது பயிற்சியைத் தொடர்ந்தார். இந்த காலகட்டத்தில் கதிர்வீச்சு சிகிச்சையில் சான்றிதழ் படிப்பை முடித்தார். பின்னர் இலண்டனில் உள்ள அரச கழக கதிர்வீச்சு சிகிச்சைக் கல்லூரியில் சக ஊழியராகச் சேர்ந்தார்.  
இதைத் தொடர்ந்து இந்தியாவுக்குத் திரும்பி 1974 இல் மும்பையில் உள்ள டாட்டா நினைவு மருத்துவமனையில் பணியாளரானார். ஏழு ஆண்டுகளுக்குப் பிறகு கதிர்வீச்சு புற்றுநோயியல் துறையின் தலைவராக நியமிக்கப்பட்டார். 1995 இல், டாட்டா நினைவு மருத்துவமனையின் இயக்குநராக நியமிக்கப்பட்டார். மேலும் இரண்டு ஆண்டுகளுக்குப் பிறகு டாட்டா நினைவு மையத்தையும் (டாட்டா நினைவு மருத்துவமனை மற்றும் புற்றுநோய் ஆராய்ச்சி நிறுவனம்) மேற்பார்வையிட தேர்ந்தெடுக்கப்பட்டார். 2008 வரை இந்த நிறுவனத்தின் இயக்குநராகப் பணியாற்றினார். மேலும் இந்நிறுவனத்தை இந்தியாவின் முன்னணி புற்றுநோய் மையங்களில் ஒன்றாக அதன் இன்றைய நிலைக்கு வடிவமைப்பதில் முக்கியப் பங்கு வகித்தார்.
# கேதாயுன் அர்தேசிர் தின்ஷா

## இறப்பு

கேதாயுன் அர்தேசிர் தின்ஷா புற்றுநோயால் 26 ஆகஸ்ட் 2011 அன்று இறந்தார்.
# ரீமா சாத்தே

**ரீமா சாத்தே** (*Reema Sathe*)(பிறப்பு 5 செப்டம்பர்) என்பவர் இந்தியச் சமூக ஆர்வலர் மற்றும் தொழில்முனைவோர் ஆவார். சிறு விவசாயிகளுடன் லாபத்தை நியாயமான முறையில் பகிர்ந்து கொள்ளும் உணவு நிறுவனத்தை ரீமா, உருவாக்கினார். 2017ஆம் ஆண்டில் இவரது பணிக்காக நாரி சக்தி விருது வழங்கப்பட்டது. ரீமா 2018-ல் போர்ப்சு இதழிலும், 2019-ல் உலக வங்கி குழு மற்றும் ஐக்கிய நாடுகளின் மேம்பாட்டுத் திட்டத்திலும் இடம்பெற்றுள்ளார்.
# ரீமா சாத்தே

## வாழ்க்கை

ரீமா சாத்தே ரசாயனப் பொறியாளராகப் பயிற்சி பெற்றார்.  
உணவு மற்றும் குளிர்பானத் துறையில் ஏழு ஆண்டுகள் பணியாற்றிய பிறகு, "*ஹேப்பி ரூட்ஸ்*" என்ற தனது சமூக நிறுவனத்தைத் தொடங்கினார். "*கிரிஷி ஸ்டார்*" என்ற புதிய நிறுவனத்தில் சந்தை மேலாண்மை பொது மேலாளராகப் பணிபுரிந்த போது, சிறு மற்றும் குறு விவசாயிகள், குறிப்பாகப் பெண்கள் எதிர்கொள்ளும் சவால்களால் சாத்தே ஆழ்ந்து நெகிழ்ந்தார். கோதுமை, கோதுமையினம் சார்ந்த கூலவகை, அறைக்கீரை விதைகள், ஆளி விதை மற்றும் பார்லி ஆகியவற்றிலிருந்து தயாரிக்கப்படும் மாச்சில்லு மற்றும் நொறுமா இவரது தயாரிப்புகளில் அடங்கும்.  
சூலை 2020-ல் "செரென் மெடோவில் சிறிய மாற்றங்களின் ஆற்றல் குறித்து *டெடெக்சு* உரையைச் சாத்தே நிகழ்த்தினார்.
# ரீமா சாத்தே

## விருதுகள்

2017-ல் "*பிசினஸ் டுடே*" வழங்கும் "மிகவும் சக்திவாய்ந்த பெண்கள்" விருதைச் சாத்தே பெற்றார்.
# ரூத் பேடர் கின்ஸ்பர்க்

**ஜோன் ரூத் பேடர் கின்ஸ்பர்க்** ( *Joan Ruth Bader Ginsburg* ; மார்ச் 15, 1933செப்டம்பர் 18, 2020) ஒரு அமெரிக்க வழக்கறிஞரும், நீதிபதியும் ஆவார். 1993 முதல் 2020 இல் இறக்கும் வரை அமெரிக்காவின் உச்ச நீதிமன்றத்தின் இணை நீதிபதியாக பணியாற்றினார் அப்போது நீதிபதியாக பணியாற்றிய பைரன் ஒயிட்டிற்கு பதிலாக அமெரிக்க அதிபர் பில் கிளிண்டனால் பரிந்துரைக்கப்பட்டார். மேலும் அந்த நேரத்தில் பொதுவாக ஒரு மிதமான ஒருமித்த கருத்தை உருவாக்குபவராக கருதப்பட்டார். காலப்போக்கில் நீதிமன்றம் வலது பக்கம் மாறியதால் இவர் இறுதியில் நீதிமன்றத்தின் தாராளவாத பிரிவின் ஒரு பகுதியாக ஆனார். கின்ஸ்பர்க் சாண்ட்ரா டே ஓ'கானருக்குப் பிறகு நீதிமன்றத்தில் பணியாற்றும் முதல் யூதப் பெண் மற்றும் இரண்டாவது பெண் ஆவார். தனது பதவிக்காலத்தில், கின்ஸ்பர்க் குறிப்பிடத்தக்க தீர்ப்புகளை எழுதினார்.
# ரூத் பேடர் கின்ஸ்பர்க்

## பணிகள்

ரூத் பேடர், தனது சட்ட வாழ்க்கையின் பெரும்பகுதியை பாலின சமத்துவம் மற்றும் பெண்கள் உரிமைகளுக்கான வழக்கறிஞராக செலவிட்டார். உச்ச நீதிமன்றத்தின் முன் பல வாதங்களை வென்றார். அமெரிக்க பொது தாராளவாத ஒன்றியத்தின் தன்னார்வ வழக்கறிஞராக வாதிட்டார். மேலும், அதன் இயக்குநர்கள் குழுவில் உறுப்பினராகவும் 1970 களில் அதன் பொது ஆலோசகர்களில் ஒருவராகவும் இருந்தார். 1980 ஆம் ஆண்டில், அமெரிக்கக் குடியரசுத் தலைவர் ஜிம்மி கார்ட்டர் இவரை கொலம்பியா சர்க்யூட் மாவட்டத்திற்கான அமெரிக்க மேல்முறையீட்டு நீதிமன்றத்திற்கு நியமித்தார். 1993 இல் உச்ச நீதிமன்றத்திற்கு நியமிக்கப்படும் வரை அங்கு பணியாற்றினார். 2006 இல் ஓ'கானரின் ஓய்வு மற்றும் 2009 இல் சோனியா சோட்டோமேயர் நியமனத்திற்கு இடையில், உச்ச நீதிமன்றத்தில் பெண் நீதிபதியாக இவர் மட்டுமே இருந்தார். ரூத் பேடர் அமெரிக்க பிரபலமான கலாச்சாரத்தில் கவனத்தைப் பெற்றார். பல நிகழ்வுகளில் இவரது உணர்ச்சிமிக்க கருத்து வேறுபாடுகள், சட்டத்தின் முன்னுதாரணமான தாராளமயக் கருத்துக்களைப் பிரதிபலிப்பதாக பரவலாகக் காணப்பட்டது. இவர் " **தி நோட்டரியஸ் ஆர்பிஜி** ", என்று அழைக்கப்பட்டார்.
# ரூத் பேடர் கின்ஸ்பர்க்

## இறப்பு

ரூத் பேடர் கின்ஸ்பர்க் வாசிங்டன். டி. சி.யில் உள்ள தனது வீட்டில் செப்டம்பர் 18, 2020 அன்று, தனது 87 வயதில், கணையப் புற்றுநோய் ( மாற்றிடம் புகல் ) காரணமாக இறந்தார் .
# மிசோ மகளிர் சங்கம்

**மிசோ மகளிர் சங்கம்** (*Mizo Hmeichhe Insuihkhawm Pawl*)(மிசோ மொழியில் "பெண்களை ஒன்றிணைத்தல்" என்று பொருள்படும்) என்பது இந்தியாவின் மிசோரம் ஒன்றிய பிரதேசத்தில் 6 சூலை 1974 அன்று உருவாக்கப்பட்டது. இது பெண்களுக்கு அதிகாரம் மற்றும் பெண்களின் உரிமைகளை ஆதரிப்பதை நோக்கமாகக் கொண்டுள்ளது.  
2013-ல், மிசோரம் சட்டப் பேரவையில் முன்மொழியப்பட்ட மிசோ திருமண மசோதா, மிசோ மரபுரிமை மசோதா மற்றும் மிசோ விவாகரத்து மசோதா போன்ற பல மசோதாக்களுக்குப் பின்னால் மிசோ மகளிர் சங்க பங்கு இருந்தது. 2018 சட்டமன்றத் தேர்தலின் போது, மிசோ மகளிர் சங்கம், அதிகமான பெண்களை வேட்பாளர்களாக நிறுத்த வேண்டும் என்று மீண்டும் அழைப்பு விடுத்தது. மிசோ மகளிர் சங்கத்தினை பி. சங்குமியும் பின்னர் லால்த்லமுவானியும் தலைமை தாங்கி வழிநடத்தினார்.
# மிசோ மகளிர் சங்கம்

## அங்கீகாரம் மற்றும் விருதுகள்

மிசோரமில், சூலை 6ஆம் தேதி மிசோ மகளிர் சங்கம் தினமாக அனுசரிக்கப்படுகிறது. இன்றைய தினம் தேசிய வங்கி விடுமுறை நாளாகும். மிசோ மகளிர் சங்கத்திற்கு 2016 நாரி சக்தி விருது வழங்கப்பட்டது.
# சங்குமி புல்சுவாக்

**சங்குமி புல்சுவாக்** (*Sangkhumi Bualchhuak*) மிசோரத்தில் பெண்கள் அதிகாரமளிப்பதற்கான காரணத்திற்காக அறியப்பட்ட ஒரு சமூக ஆர்வலர் ஆவார்.
# சங்குமி புல்சுவாக்

## செயல்பாடு

சங்குமி மிசோ மகளிர் சங்கத்தின் தலைவராக இருந்தார். மிசோரமில் உள்ள பல உள்ளூர் பெண்கள் குழுக்களைப் பிரதிநிதித்துவப்படுத்தும் ஒரு உச்ச அமைப்பான மிசோ மகளிர் சங்கம், திருமண மசோதா 2013 மிசோ மரபுரிமை மசோதா 2013, மற்றும் மிசோ விவாகரத்து மசோதா, 2013 நிறைவேற்றக் காரணமாக இருந்தது.
# சங்குமி புல்சுவாக்

## தொழில்

சங்குமி முன்னாள் அரசு ஊழியர் ஆவார். இவர் மிசோரம் அரசாங்கத்தில் உயர் மற்றும் தொழில்நுட்பக் கல்வி இயக்குநராக பணிபுரிந்தவர். மேலும் மிசோரம் பொதுச் சேவை ஆணையத்தின் தலைவராகவும் சங்குமி பணியாற்றியுள்ளார். ஓய்வு பெற்ற பிறகு, இவர் மிசோ மகளிர் சங்கத்தினை வழிநடத்தினார். இவர் 2013-ல் சம்பை தெற்கு சட்டமன்றத் தொகுதி தேர்தலில் போட்டியிட்டு வெற்றி வாய்ப்பினை இழந்தார்.
# சங்குமி புல்சுவாக்

## விருதுகள்

சங்குமிக்கு 2021-ல் இந்திய அரசு பத்மசிறீ விருது வழங்கியது.
# தில்லி அரசின் மதுபான கொள்கை முறைகேடு

**தில்லி அரசின் மதுபான கொள்கை முறைகேடு வழக்கு**, 2021-2022ம் ஆண்டில் தில்லி அரசு புதிய மதுபானக் கொள்கையில் முறைகேடுகள் தொடர்பாக 30 சூலை 2022 அன்று நடுவண் புலனாய்வுச் செயலகம் விசாரணை நடத்த தில்லி துணை நிலை ஆளுநர் வி. கே. சக்சேனா ஆணையிட்டார். மேலும் தில்லி அரசின் புதிய மதுபானக் கொள்கையை ரத்து செய்து உத்தரவிட்டார்.  
தில்லி அரசின் புதிய மதுபானக் கொள்கை 17 நவம்பர் 2021 அன்று செயல்படுத்தப்பட்டது. இந்தக் கொள்கையின் கீழ் தில்லி 32 கலால் மண்டலங்களாகப் பிரிக்கப்பட்டு, 849 தனியார் மது விற்பனை நிலையங்களுக்கு சில்லறை மதுபான விற்பனை உரிமை வழங்கப்பட்டது. இக்கொள்கையால் மதுபான வணிகத்திலிருந்து தில்லி அரசு விலகியது.  
மது பானத்தை கறுப்புச் சந்தைப்படுத்துதலை முடிவுக்குக் கொண்டு வருதலும், அரசின் வருவாயை அதிகரிக்கவும், நுகர்வோர் அனுபவத்தை மேம்படுத்தவும், மதுபான விற்பனையின் சமமான விநியோகத்தை உறுதிப்படுத்தவும் இப்புதிய மதுபானக் கொள்கை நோக்கமாக உள்ளது என தில்லி அரசு தெரிவித்துள்ளது.  
புதிய மதுபானக் கொள்கை மூலம் தில்லி அரசு மதுபான விற்பனையாளர்களுக்கு சில தளர்வுகளை வழங்கியது. அதாவது விற்பனையை அதிகரிக்க நுகர்வோருக்கு தள்ளுபடிகள் வழங்குவதற்கான அனுமதி மற்றும் மது பானத்தின் அதிகபட்ச விற்பனை விலையைப் ((Maximum Retail Price-MRP) பொருட்படுத்தாமல் மது விற்பனையாளர்கள் தங்கள் சொந்த விலைகளை நிர்ணயம் செய்வது போன்றவை அடங்கும்.
# தில்லி அரசின் மதுபான கொள்கை முறைகேடு

## தில்லி அரசின் மதுபானக் கொள்கை மீதான குற்றச்சாட்டுகள்

தில்லி துணை நிலை ஆளுநர் வி. கே. சக்சேனா 2021-22ல் தில்லி அரசு மதுபானக் கொள்கையை உருவாக்கி செயல்படுத்தியதில் விதிமீறல்கள் மற்றும் நடைமுறைக் குறைபாடுகள் தொடர்பாக பிப்ரவரி 2023ல் சிபிஐ விசாரணைக்கு பரிந்துரைத்தார். தில்லி அரசின் தலைமைச் செயலாளர் நரேஷ் குமார் தில்லி துணை நிலை ஆளுநருக்கு சமர்ப்பித்த அறிக்கையின் அடிப்படையில் துணை-நிலை ஆளுநர் நடவடிக்கை எடுத்துள்ளார்.
# தில்லி அரசின் மதுபான கொள்கை முறைகேடு

## தில்லி மதுபான கொள்கை முறைகேடுகள்

தில்லி அரசின் தலைமைச் செயலாளரின் அறிக்கையின்படி, புதிய மதுக் கொள்கையின் கீழ் மது வணிகத்தில் கார்டெலைசேஷன் மற்றும் ஏகபோகம் நடைபெறுகிறது. புதிய கலால் கொள்கை 2021-22 இன் விதிமுறைகள் மற்றும் நிபந்தனைகளை மீறிய நிறுவனங்களுக்கு மதுபான உரிமங்களை சட்டவிரோதமாக விநியோகித்ததாகவும் குற்றம் சாட்டப்பட்டது.  
அறிக்கையில் கூறப்பட்டுள்ள குற்றச்சாட்டுகளின்படி, தில்லி துணை-நிலை ஆளுநரின் முன் அனுமதியின்றி மணீஷ் சிசோடியா கலால் கொள்கையில் மாற்றங்களைச் செய்தார். கோவிட் -19 தொற்றுநோய் என்ற பெயரில் உரிமங்களுக்காக தனியார் மதுபான விற்பனையாளர்கள் செலுத்த வேண்டிய உரிமக் கட்டணத்தில் ₹144.36 கோடியைத் தள்ளுபடி செய்தார். பியர் பெட்டி ஒன்றிற்கு ₹50 என்ற இறக்குமதி அனுமதி கட்டணத்தை நீக்கிய மணீஷ் சிசோடியா, வெளிநாட்டு மதுபானங்களின் விலையை மாற்றி மது விற்பனையாளர்களுக்கு தேவையற்ற சலுகைகளை வழங்கினார்.  
சிபிஐயின் முதல் தகவல் அறிக்கையின்படி, கையூட்டுக்கு ஈடாக எல்-1 உரிமங்கள் சட்டவிரோதமாக வழங்கப்பட்டதாகவும், வணிகர்களில் ஒருவர் மணீஷ் சிசோடியாவின் கூட்டாளியான ஒருவரால் நிர்வகிக்கப்படும் நிறுவனத்திற்கு ₹1 கோடி செலுத்தியதாகவும் தெரிவிக்கப்பட்டுள்ளது. எல்-1 உரிமம் வைத்திருப்பவர்கள், சில்லறை விற்பனையாளர்களுக்கு கடன் நோட்டுகளை வழங்குவது, அந்த நிதியை அரசு ஊழியர்களுக்குத் திருப்பிவிடும் நோக்கத்துடன், உரிமங்களுக்குப் பதிலாக லஞ்சம் கொடுக்கும் முறை என்பதைக் காட்டுகிறது. உரிமம் பெற்றவர்கள் தங்கள் கணக்குப் புத்தகங்களில் இது போன்ற லஞ்சம் வழங்கியதற்கான பதிவுகள் மேற்கொண்டுள்ளனர்.  
மணீஷ் சிசோடியாவின் நெருங்கிய உதவியாளர்களான அமித் அரோரா, தினேஷ் அரோரா மற்றும் அர்ஜுன் பாண்டே ஆகியோர் மதுபான உரிமதாரர்களிடமிருந்து வசூலிக்கப்பட்ட லஞ்சப் பணத்தை நிர்வகிப்பதிலும், குற்றம் சாட்டப்பட்ட அரசு ஊழியர்களுக்கு திருப்பி விடுவதில் தீவிரமாக ஈடுபட்டதாக சிபிஐ தெரிவித்துள்ளது. இண்டோஸ்பிரிட்ஸ் எம்.டி சமீர் மகேந்திரு ஒரு கோடி ரூபாயை இராதா இண்டஸ்ட்ரீஸ் கணக்கு எண்ணுக்கு மாற்றியதை சிபிஐ கண்டறிந்தது. இராதா இண்டஸ்ட்ரீஸ் என்பது தில்லி துணை முதல்வரின் நெருங்கிய கூட்டாளியான தினேஷ் அரோராவால் நிர்வகிக்கப்படுகிறது. அதே போல அர்ஜுன் பாண்டே என்பவர் சமீர் மகேந்திருவிடம் ரூபாய் 2 முதல் 4 கோடி வரை வசூல் செய்துள்ளார்.  
சிபிஐ தாக்கல் செய்த முதல் தகவல் அறிக்கையில் எல்-1 உரிமம் பெற்ற மற்றொரு நிறுவனமான மகாதேவ் லிக்கர்ஸ் என்று குறிப்பிடப்பட்டுள்ளது. அந்நிறுவனத்தின் அங்கீகரிக்கப்பட்ட கையொப்பமிட்ட சன்னி மர்வா அரசு அதிகாரிகளுடன் நெருங்கிய தொடர்பு வைத்திருப்பது கண்டறியப்பட்டது மற்றும் அவர்களுக்கு தொடர்ந்து லஞ்சம் கொடுத்தது.  
தில்லி அரசின் புதிய மதுபானக் கொள்கை முறைகேடு வழக்கில் மணீஷ் சிசோடியா 27 பிப்ரவரி 2023 அன்று சிபிஐ அதிகாரிகளால் கைது செய்யப்பட்டார். மேலும் இவ்வழக்கு தொடர்பாக தெலங்காணா முதலமைச்சர் க. சந்திரசேகர் ராவ் மகள் க. கவிதாவை அமலாக்க இயக்குனரகம் தொடர்ந்து விசாரணை செய்து வருகிறது.
# தில்லி அரசின் மதுபான கொள்கை முறைகேடு

## வழக்கு

தில்லி அரசின் துணை முதல்வரும், கலால் துறை அமைச்சருமான மணீஷ் சிசோடியா கலால் துறையை வைத்திருப்பதால், அவர் சிபிஐ விசாரணைக்கு உட்படுத்தப்பட்டார்.  
2022 பஞ்சாப் சட்டமன்றத் தேர்தலின் போது ஆம் ஆத்மி கட்சியின் தலைவரும், கலால் துறை அமைச்சருமான மணீஷ் சிசோடியா மதுபான விற்பனை உரிமதாரர்களுக்கு தேவையற்ற சலுகைகளை வழங்கியதாக சிபிஐ அறிக்கை குற்றம் சாட்டியது.  
இந்த வழக்கில் சிபிஐ 17 ஆகஸ்டு 2022 அன்று முதல் தகவல் அறிக்கை பதிவு செய்தது. மேலும் தில்லியில் உள்ள அமைச்சர் மணீஷ் சிசோடியாவின் வீடு உட்பட ஏழு மாநிலங்கள் மற்றும் ஒன்றியப் பிரதேசங்களில் ஆகஸ்ட் 19 ஆகஸ்டு 2022 அன்று 31 இடங்களில் சிபிஐ சோதனை நடத்தியது.  
மணீஷ் சிசோடியா மற்றும் கலால் துறை அதிகாரிகள் மதுபான உரிமம் வைத்திருப்பவர்களுக்கு தேவையற்ற சலுகைகளை வழங்கியதாகவும் சிபிஐ குற்றம்சாட்டியுள்ளது. மதுபான வணிகத்தில் உள்ளவர்கள் "கலால் கொள்கையை உருவாக்குவதிலும் செயல்படுத்துவதிலும் முறைகேடுகளில் தீவிரமாக ஈடுபட்டுள்ளனர்" என்றும் சிபிஐ குற்றம் சாட்டியுள்ளது. அத்தகைய குற்றம் சாட்டப்பட்டவர்களில் விஜய் நாயர்; மனோஜ் ராய், ஒயின் மற்றும் ஸ்பிரிட்ஸ் நிறுவனமான பெர்னோட் ரிக்கார்டின் முன்னாள் ஊழியர்; பிரிண்ட்கோ ஸ்பிரிட்ஸின் அமந்தீப் தால்; இந்தோஸ்பிரிட்டின் சமீர் மகேந்திரு மற்றும் தெலங்காணா முதலமைச்சர் க. சந்திரசேகர் ராவ் மகள் க. கவிதா ஆவர்.  
இவ்வழக்கு தொடர்பாக சிபிஐ மணீஷ் சிசோதியா, கவிதா மற்றும் பலர் மீது சிபிஐ சிறப்பு நீதிமன்றத்தில் 25 ஏப்ரல் 2023 அன்று குற்றப் பத்திரிக்கை தாக்கல் செய்தது.4 மே 2023 அன்று தில்லி அரசின் முன்னாள் துணை முதல்வர் மற்றும் கலால் துறை அமைச்சர் மணீஷ் சிசோடியா மீது அமலாக்க இயக்குனரகம் 2000 பக்க குற்றப் பத்திரிக்கை தாக்கல் செய்துள்ளது.  
6 சூலை 2023 அன்று இந்த வழக்கில் நடுவண் புலனாய்வுச் செயகத்தின் அரசுத் தரப்பு சாட்சியாக மாறிய தில்லி தொழிலதிபதி தினேஷ் அரோராவை அமலாக்க இயக்குனரக அதிகாரிகள் கைது செய்தனர்.
# தில்லி அரசின் மதுபான கொள்கை முறைகேடு

## சொத்துக்கள் முடக்கம்

7 சூலை 2023 அன்று அமலாக்க இயக்குனரகம் மணீஷ் சிசோடியா மற்றும் அவரது நெருங்கிய உறவினர்களின் ரூபாய் 52 கோடி மதிப்புள்ள அசையும் மற்றும் அசையாச் சொத்துகளை முடக்கி வைத்தது.
# உஷா சங்வான்

**உஷா சங்வான்**, இந்தியாவின், பஞ்சாப்பைச் சேர்ந்தவரும் இந்திய அளவில், வணிக உலகில் மிகுந்த செல்வாக்கு மிக்க, பெண் வணிகத் தலைவருமாவார். 2013 ஆம் ஆண்டு முதல் 2018 ஆம் ஆண்டு வரை ஆசியாவின் மிகப்பெரிய காப்பீட்டு நிறுவனமான இந்திய ஆயுள் காப்பீட்டுக் கழகத்தின் முதல் பெண் நிர்வாக இயக்குநராக (MD) பணியாற்றியுள்ளார். அவரது ஓய்வுக்கு பின்னதாக தற்போதும் அந்நிறுவனத்தின் சுதந்திர இயக்குநராக பணியாற்றிவருகிறார். மேலும் டாட்டா மோட்டார்ஸ் நிறுவனத்தின் கூடுதல் மற்றும் சுயாதீன இயக்குநராக, 20 மார்ச் 2023 அன்று நியமித்துள்ளது.
# உஷா சங்வான்

## சுயவிவரம்

உஷா சங்வான், 1958 ஆம் ஆண்டில் பஞ்சாபின் சோனாலிகா குழுமத்தின் நிறுவனர் லக்ஷ்மண் தாஸ் மிட்டல் மற்றும் ராஜ் ராணி மிட்டல் ஆகியோருக்கு மகளாகப் பிறந்தவர். சண்டிகரில் உள்ள அரசு மாதிரி நடுநிலைப் பள்ளியில் தனது ஆரம்பக் கல்வியை முடித்துள்ள இவர், பஞ்சாப் பல்கலைக்கழகத்தில், பொருளாதாரம் மற்றும் மனித வளத்தில் முதுகலைப் பட்டம் பெற்றுள்ளார். இந்திய காப்பீட்டு நிறுவனத்தில் உரிமம் பெற்றதோடு, லக்னோவில் உள்ள இந்திய மேலாண்மை கழகத்தில் (ஐஐஎம்) வணிக நிர்வாகத்தில் மேலாண்மைப் படிப்பையும் முடித்துள்ளார். ஓய்வுபெற்ற வருமான வரித்துறையின் தலைமை ஆணையரான நரேந்தர் சங்வானைத் திருமணம் செய்துகொண்டுள்ளார். இத்தம்பதியருக்கு ஒரு மகன் மற்றும் ஒரு மகள் என இரண்டு குழந்தைகள் உள்ளனர்.
# உஷா சங்வான்

## தொழில்

1981 ஆம் ஆண்டில் தனது இருபத்திமூன்றாவது வயதில் இந்திய ஆயுட்காப்பீட்டுக்கழகத்தில் சேர்ந்து, அதன் பல்வேறு துறைகளில் முப்பத்து ஏழு ஆண்டுகள் பணிபுரிந்துள்ளார். முன்னதாக எல்ஐசியின் துணை நிறுவனமான வீட்டுக்கடன் வசதி நிறுவனத்தையும் அவர் தலைமையேற்று கையாண்டுள்ளார். 2004 ஆம் ஆண்டில் உலகளாவிய டெபாசிட்டரி ரசீதுகள் மூலம் $29.85 மில்லியனை திரட்டி இந்த நிறுவனத்தின் செயல்பாடுகளை மேம்படுத்தியதில் முக்கியப் பங்கு வகித்துள்ள இவர், சந்தைப்படுத்தல் மற்றும் எழுத்துறுதி பிரிவுகளை பிரித்து, ஆபத்து அடிப்படையிலான விலையை அறிமுகப்படுத்தியுள்ளார். இவரது ஓய்வுக்குப் பிறகு, டோரண்ட் பவர், கோத்ரேஜ் வீட்டுக்கடன் வசதி நிறுவனம் மற்றும் ட்ரைடென்ட் இந்திய குழுமம் ஆகியவற்றின் சுயாதீன இயக்குநர்கள் குழுவில் பணியாற்றியுள்ள உஷா, ஆக்சிஸ் வங்கியில் பெரிய நிதி கண்காணிப்பு குழுவில் உறுப்பினராகவும் இயக்குநராகவும் இருந்து வருகிறார்.
# கிருஷ்ணவேணி (நடிகை)

**சித்தஜல்லு கிருஷ்ணவேணி** (பிறப்பு 24 டிசம்பர் 1924-16 பெப்ரவரி 2025), பெரும்பாலும் **சி. கிருஷ்ணவேணி** அல்லது **கிருஷ்ணவேணி** என்று அழைக்கப்படும் இவர், இந்தியாவின் ஆந்திராவைச் சேர்ந்த தெலுங்கு மொழித் திரைப்பட நடிகையும் தெலுங்குத் திரைப்படத் தயாரிப்பாளரும், பின்னணிப் பாடகியும், வணிக நிர்வாகியுமாவார். இவருக்கு ஆந்திரப் பிரதேச அரசு இரகுபதி வெங்கையா விருதை வழங்கியது.
# கிருஷ்ணவேணி (நடிகை)

## வாழ்க்கை மற்றும் தொழில்

கிருஷ்ணவேணி, இந்தியாவின் ஆந்திரப் பிரதேச மாநிலத்தின் மேற்கு கோதாவரி மாவட்டத்தின் பங்கிடி பகுதியில் பிறந்தவர் . திரையுலகில் நுழைவதற்கு முன்பு நாடகக் கலைஞராக இருந்த இவர், *அனுசூயா* (1936) என்ற திரைப்படத்தில் குழந்தை நட்சத்திரமாக முதன்முதலில் அறிமுகமானார். இவரது தந்தை கிருஷ்ணராவ் ஒரு மருத்துவர் என்பதாலும் தெலுங்குத் திரைப்படங்களில் நடிக்க இவருக்கு பல வாய்ப்புகள் வந்ததாலும், 1939 ஆம் ஆண்டில் சென்னைக்கு குடிபெயர்ந்து, தெலுங்குப் படங்களைத் தவிர தமிழ் போன்ற பிற மொழி திரைப்படங்களிலும் நடித்து வந்துள்ளார்.  
1939 ஆம் ஆண்டில் மிர்சாபுரம் ஜமீன்தாரான மேகா வெங்கட்ராமையா அப்பா ராவ் பகதூரை மணந்துள்ளார். இவரது கணவருக்கு சொந்தமான சென்னையில் இயங்கி வந்த சோபனாசல பட நிறுவனம், அந்த காலகட்டத்தில் மிகவும் பிரபலமானதாகவும், பல்வேறு தெலுங்குத் திரைப்படங்களை தயாரித்து வெளியிட்டும் வந்துள்ளது. இவரும், இவரது கணவரோடு இணைந்து இந்நிறுவனத்தின் மூலம் திரைப்படத் தயாரிப்பில் தீவிரமாக ஈடுபட்டுள்ளார்.  
கிருஷ்ணவேணி, தெலுங்குத் திரைப்படமான *மன தேசம்* (1949) என்பதன் தயாரிப்பாளராக நடிகராக என். டி. ராமராவ், இசையமைப்பாளராக கன்டசால வெங்கடேசுவர ராவ், பின்னணிப் பாடகியாக பி. லீலா போன்ற பல திரையுலகப் பிரமுகர்களை அப்படத்தில் அறிமுகப்படுத்தியதற்காக நினைவுகூரப்பட்டு வருகிறார். இத்திரைப்படம் பெங்காலி புதினமான *விப்ரதாஸ்* என்பதை அடிப்படையாகக் கொண்டதாகும்.
# கிருஷ்ணவேணி (நடிகை)

## இறப்பு

கிருஷ்ணவேணி பிப்ரவரி 16, 2025 அன்று இந்தியாவின் ஐதராபாத்தில் உள்ள திரைப்பட நகரில் உள்ள தனது இல்லத்தில் காலமானார்.
# கிருஷ்ணவேணி (நடிகை)

## தயாரிப்பாளர்

### கிருஷ்ணவேணியால் நிர்வகிக்கப்பட்ட தயாரிப்பு நிறுவனங்கள்

- தனது கணவரின் நிறுவனம் – ஜெயா படத்தயாரிப்பு , பின்னர் சோபனாசல படத்தயாரிப்பு என்று பெயர் மாற்றப்பட்டது.
- தனது சொந்த நிறுவனம் – இவரது மகளின் பெயரான மேகா ராஜ்யலட்சுமி அனுராதா என்பதை முதலெழுத்தாக கொண்ட எம்ஆர்ஏ தயாரிப்பு நிறுவனம்
# கிருஷ்ணவேணி (நடிகை)

## தயாரிப்பாளர்

### கிருஷ்ணவேணி தயாரித்த திரைப்படங்கள்

- *மன தேசம்* (1949)
- *லக்ஷ்மம்மா*
- *தாம்பத்யம்* ,
- *பக்த பிரஹலாதன்*  
குறிப்பு: பட்டியல்கள் விரிவானவை அல்ல.
# கிருஷ்ணவேணி (நடிகை)

## பாடகர்

- *கீலு குர்ரம்* (1949)
- *பாலா மித்ருலா கதா* (1972)
# மாயா சிங்

**மாயா சிங்** (பிறப்பு: ஆகத்து 15, 1950) என்பவர் பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் மத்தியப் பிரதேசத்தை மாநிலங்களவையில் பிரதிநிதித்துவப்படுத்தும் வகையில் நாடாளுமன்ற உறுப்பினராகப் பதவி வகித்தார். மாயா சிங் 2016ஆம் ஆண்டு வரை 'பெண்கள் மற்றும் குழந்தைகள் மேம்பாடு' மற்றும் 2016 முதல் திசம்பர் 2018 வரை 'நகர்ப்புற மேம்பாடு மற்றும் வீட்டுவசதி' இலாகா பொறுப்பினை வகித்த மத்தியப் பிரதேச அரசின் அமைச்சர் ஆவார்.  
இவர் 2013ஆம் ஆண்டு திசம்பர் 8ஆம் நடைபெற்ற மத்தியப் பிரதேச சட்டமன்றத் தேர்தலில் குவாலியர் சட்டமன்றத் தொகுதியில் போட்டியிட்டு 59,824 வாக்குகள் பெற்று வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார்.
# சந்தா சிங் கவுர்

**சந்தா சுரேந்திர சிங் கவுர்** (*Chanda Singh Gaur*) என்பவர் இந்திய அரசியல்வாதியும் மத்தியப்பிரதேச முன்னாள் சட்டமன்ற உறுப்பினரும் ஆவார். கவுர் இந்தியத் தேசிய காங்கிரசு கட்சியின் உறுப்பினர் ஆவார்.
# சந்தா சிங் கவுர்

## அரசியல்

கவுர் 2013-ல் நடைபெற்ற மத்தியப் பிரதேச சட்டமன்றத் தேர்தலில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சந்தா சிங் கவுர்

## தனிப்பட்ட வாழ்க்கை

சந்தா, சுரேந்திர சிங் கவுர் என்பவரை மணந்தார்.
# இமர்தி தேவி

**இமார்தி தேவி** (*Imarti Devi*)(பிறப்பு 14 ஏப்ரல் 1975) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் மத்தியப் பிரதேச அரசில் மகளிர் மற்றும் குழந்தைகள் மேம்பாட்டு அமைச்சராகப் பணியாற்றினார். முதலில் கமல்நாத்தின் காங்கிரசு அரசாங்கத்தில் திசம்பர் 2018 முதல் மார்ச் 2020 வரையிலும், பின்னர் சிவராஜ் சவுகானின் பாஜக அரசாங்கத்தின் கீழ் சூலை 2020 முதல் நவம்பர் 2020 வரையிலும் அமைச்சராகப் பதவி வகித்தார். இமார்தி தேவி 2020 மத்தியப் பிரதேச சட்டமன்ற இடைத்தேர்தலில் இந்தியத் தேசிய காங்கிரசின் சுரேஷ் ராஜேவை எதிர்த்து தப்ராவில் போட்டியிட்டுத் தோல்வியடைந்தார்.
# இமர்தி தேவி

## அரசியல் வாழ்க்கை

இமார்தி தேவி 1997-ல் குவாலியர் மாவட்ட இளைஞர் காங்கிரசின் மூத்த துணைத் தலைவராகத் தனது அரசியல் வாழ்க்கையைத் தொடங்கினார்.  
2004-2009 காலகட்டத்தில் குவாலியர் மாவட்ட ஊராட்சி உறுப்பினராகவும், 2005 முதல் வட்டார காங்கிரசு தலைவராகவும் இருந்தார். 2008ஆம் ஆண்டு முதல் முறையாக மத்தியப் பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார். பின்னர் 2013-ஆம் ஆண்டு நடைபெற்ற சட்டமன்றத் தேர்தலில் மீண்டும் தேர்ந்தெடுக்கப்பட்டார்.  
திசம்பர் 2018-ல், இமார்தி தேவி மத்தியப் பிரதேசத்தின் பொது சுகாதாரம் மற்றும் குடும்ப நலன் அமைச்சர் என கமல்நாத் அமைச்சரவையில் சேர்க்கப்பட்டார். 2020 மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் ஜோதிர் ஆதித்யா சிந்தியாவை ஆதரித்தார். இச்சூழலில் பதவி விலகிய 22 சட்டமன்ற உறுப்பினர்களில் இவரும் ஒருவர்.
# இமர்தி தேவி

## தனிப்பட்ட வாழ்க்கை

இமார்தி தேவி பூரன் சிங் சுமன் என்பவரை மணந்தார். இந்த இணையருக்கு ஒரு மகள் உள்ளார்.
# இமர்தி தேவி

## சட்ட விவகாரங்கள்

நவம்பர் 2016-ல், குவாலியர் குற்றவியல் நீதிமன்றம் இமார்தி தேவி வரதட்சணை கேட்டுத் துன்புறுத்தியதாகக் குற்றம் சாட்டப்பட்டதால், இவர் மீது வழக்குப் பதிவு செய்ய உத்தரவிட்டது. பின்னர் இமார்தி தேவி உயர் நீதிமன்றத்தின் நடவடிக்கைகளுக்குத் தடை பெற்றார். வழக்கின் இறுதியில் அனைத்து குற்றச்சாட்டுகளிலிருந்தும் விடுவிக்கப்பட்டார்.
# கினா கவாரே

**கினா காரே** என்பவர் இந்திய அரசியல்வாதியும் மத்தியப் பிரதேச சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். கினா காரே மத்தியப் பிரதேச சட்டப் பேரவையின் தற்போதைய துணைச் சபாநாயகராக உள்ளார்.
# கினா கவாரே

## அரசியல் வாழ்க்கை

கினா காரே 2013ஆம் ஆண்டு முதல் முறையாகச் சட்டமன்ற உறுப்பினராக ஆனார். 2013-ல் நடைபெற்ற சட்டமன்றத் தேர்தலில் வெற்றி பெற்ற இந்தியத் தேசிய காங்கிரசு கட்சியின் 58 போட்டியாளர்களில் இவரும் ஒருவர். 2018-ல், இவர் மீண்டும் லாஞ்சி சட்டமன்றத் தொகுதியில்<nowiki/>போட்டியிட்டு பெரும்பான்மையுடன் வெற்றி பெற்றார். சனவரி 10 2019 அன்று, கினா காரே மத்தியப் பிரதேச சட்டப் பேரவையின் துணைச் சபாநாயகராகத் தேர்ந்தெடுக்கப்பட்டார்.
# இரண்டாம் டகேடா இசுமோ

**டகேடா இசுமோ II** (*Takeda Izumo II*, 1691-1756) என்பவர் ஒரு யப்பானிய நாடக ஆசிரியர். இவர் டேக்மோட்டோ நாடக அரங்கின் சிக்கிமாட்சு மான்செமோனின் நாடக வாரிசாவார். இவர் மிகவும் பிரபலமான மூன்று வரலாற்று நாடகங்களை எழுதியுள்ளார். அவை சியூஷின்குரா அண்ட் தி சீக்ரெட்ஸ் ஆஃப் காலிகிராபி (1746), யோஷிட்சுன் அண்ட் தௌசண்ட் செர்ரி ட்ரீஸ் (1747), தி ட்ரெஷரி ஆஃப் லாயல் ரிடெய்னர்ஸ் ( 1748) ஆகியவை ஆகும். இவரது படைப்புகள் குறித்து எழுதிய லியோனார்ட் ப்ரோங்கோ "உயர்ந்த இலக்கியப் பண்புகளைக் கொண்டுள்ளது, இசுமோவின் எழுத்து மறுக்க முடியாத பல்வேறு, செழுமை மற்றும் நாடகத்தன்மையைக் கொண்டுள்ளது" என்று எழுதியுள்ளார்.
# சந்தை ஆய்வு

**சந்தை ஆராய்ச்சி**(சந்தை ஆய்வு) என்பது இலக்கு சந்தைகள் மற்றும் வாடிக்கையாளர்களைப் பற்றிய தகவல்களைச் சேகரிப்பதற்கான ஒரு ஒழுங்கமைக்கப்பட்ட முயற்சியாகும்: அவர்கள் யார் என்று தொடங்கி அவர்களைப் பற்றி அறிந்து கொள்ளுங்கள். இது வணிக மூலோபாயத்தின் ஒரு முக்கிய அங்கமாகும் மற்றும் போட்டித்தன்மையை பராமரிப்பதில் ஒரு முக்கியக் காரணியாகும். சந்தையின் தேவைகள், சந்தை அளவு மற்றும் போட்டி ஆகியவற்றைக் கண்டறிந்து பகுப்பாய்வு செய்ய சந்தை ஆராய்ச்சி உதவுகிறது. அதன் நுட்பங்கள் ஃபோகஸ் குழுக்கள், ஆழ்ந்த நேர்காணல்கள் மற்றும் இனவரைவியல் போன்ற பண்பறி ஆய்வு நுட்பங்களை உள்ளடக்கியது, அத்துடன் வாடிக்கையாளர் ஆய்வுகள் மற்றும் இரண்டாம் நிலை தரவுகளின் பகுப்பாய்வு போன்ற அளவறி ஆய்வு நுட்பங்கள்.  
இது சமூக மற்றும் கருத்து ஆராய்ச்சியை உள்ளடக்கியது, மேலும் புள்ளிவிவர மற்றும் பகுப்பாய்வு முறைகள் மற்றும் பயன்பாட்டு சமூக அறிவியலின் நுட்பங்களைப் பயன்படுத்தி நுண்ணறிவைப் பெற அல்லது முடிவெடுப்பதை ஆதரிக்கும் வகையில் தனிநபர்கள் அல்லது நிறுவனங்களைப் பற்றிய தகவல்களை முறையாக சேகரித்தல் மற்றும் விளக்கமளித்தல்.  
சந்தை ஆராய்ச்சி, சந்தைப்படுத்தல் ஆராய்ச்சி மற்றும் சந்தைப்படுத்தல் ஆகியவை வணிக நடவடிக்கைகளின் வரிசையாகும்; சில நேரங்களில் இவை முறைசாரா முறையில் கையாளப்படுகின்றன.  
*சந்தைப்படுத்தல் ஆராய்ச்சி* துறை *சந்தை ஆராய்ச்சியை* விட மிகவும் பழமையானது. இரண்டுமே நுகர்வோரை உள்ளடக்கியிருந்தாலும், *சந்தைப்படுத்தல்* ஆராய்ச்சி என்பது விளம்பர செயல்திறன் மற்றும் விற்பனைப் படையின் செயல்திறன் போன்ற சந்தைப்படுத்தல் செயல்முறைகளைப் பற்றி குறிப்பாக அக்கறை கொண்டுள்ளது, அதே நேரத்தில் *சந்தை* ஆராய்ச்சி குறிப்பாக சந்தைகள் மற்றும் விநியோகத்துடன் தொடர்புடையது. *சந்தை ஆராய்ச்சி* மற்றும் *சந்தைப்படுத்தல் ஆராய்ச்சி* ஆகியவற்றை குழப்புவதற்கு இரண்டு விளக்கங்கள் கொடுக்கப்பட்டுள்ளன, மேலும் *சந்தை ஆராய்ச்சி என்பது சந்தைப்படுத்தல் ஆராய்ச்சியின் துணைக்குழு ஆகும்* . இரு துறைகளிலும் நிபுணத்துவம் மற்றும் நடைமுறைகளைக் கொண்ட பெரிய நிறுவனங்கள் காரணமாக மேலும் குழப்பம் நிலவுகிறது.
# சந்தை ஆய்வு

## வரலாறு

அமெரிக்காவில் வானொலியின் பொற்காலத்தின் விளம்பர ஏற்றத்தின் ஒரு பகுதியாக 1930 களில் *சந்தை ஆராய்ச்சி* கருத்தாக்கம் செய்யப்பட்டு முறையான நடைமுறையில் தொடங்கப்பட்டாலும், இது 1920 களில் டேனியல் ஸ்டார்ச் செய்த வேலையை அடிப்படையாகக் கொண்டது. ஸ்டார்ச் "விளம்பரத்தைப் பார்க்க வேண்டும், படிக்க வேண்டும், நம்ப வேண்டும், நினைவில் வைத்துக் கொள்ள வேண்டும், மேலும் முக்கியமாக செயல்பட வேண்டும் என்று ஒரு கோட்பாட்டை உருவாக்கினார்." விளம்பரதாரர்கள் வெவ்வேறு வானொலி நிகழ்ச்சிகளை ஸ்பான்சர் செய்யும் முறைகள் மூலம் மக்கள்தொகையின் முக்கியத்துவத்தை உணர்ந்தனர்.  
கேலப் நிறுவனம் பொதுக் கருத்துக் கணிப்பைக் கண்டுபிடிக்க உதவியது; இன்று, "சந்தை ஆராய்ச்சி அதற்கு பணம் செலுத்துவதற்கான ஒரு வழியாகும்."
# சந்தை ஆய்வு

## வணிகம்/திட்டமிடலுக்கான சந்தை ஆராய்ச்சி

சந்தை ஆராய்ச்சி என்பது நுகர்வோரின் விரும்பங்கள், தேவைகள் மற்றும் நம்பிக்கைகள் ஆகியவற்றின் எண்ணஓட்டத்தை பெறுவதற்கான ஒரு வழியாகும். அவர்கள் எவ்வாறு செயல்படுகிறார்கள் என்பதைக் கண்டறியவும் இது அடங்கும். ஒரு பொருளை எவ்வாறு சந்தைப்படுத்தலாம் என்பதைத் தீர்மானிக்க ஆராய்ச்சியைப் பயன்படுத்தலாம். பீட்டர் ட்ரக்கர் சந்தை ஆராய்ச்சியை சந்தைப்படுத்துதலின் மிகச்சிறந்ததாக நம்பினார். சந்தை ஆராய்ச்சி என்பது உற்பத்தியாளர்களும் சந்தையும் நுகர்வோரைப்பற்றி ஆராயவும் மற்றும் நுகர்வோரின் தேவைகளைப் பற்றிய தகவல்களைச் சேகரிக்கும் ஒரு வழியாகும். சந்தை ஆராய்ச்சியில் இரண்டு முக்கிய வகைகள் உள்ளன: முதன்மை ஆராய்ச்சி, இது அளவறி ஆய்வு<nowiki/>அளவறி மற்றும் பண்பறி ஆய்வுபண்பறி ஆராய்ச்சி மற்றும் இரண்டாம் நிலை ஆராய்ச்சி என பிரிக்கப்பட்டுள்ளது.  
சந்தை ஆராய்ச்சி வழியாக ஆராயக்கூடிய காரணிகள் கீழ்கண்டவாறு:  
- சந்தைத் தகவல் : சந்தைத் தகவல் மூலம் சந்தையில் உள்ள பல்வேறு பொருட்களின் விலைகளையும், விநியோகம் மற்றும் தேவை நிலைமையையும் அறிந்து கொள்ளலாம். சந்தை ஆராய்ச்சியாளர்கள் தங்கள் வாடிக்கையாளர்களுக்கு சமூக, தொழில்நுட்ப மற்றும் சந்தைகளின் சட்ட அம்சங்களைப் புரிந்துகொள்ளவும் கூட உதவுகிறார்கள் முன்பை விட பரந்த பங்கைக் கொண்டுள்ளனர்..
- சந்தைப் பிரிவு : சந்தைப் பிரிவு என்பது சந்தை அல்லது மக்கள்தொகையை ஒரே மாதிரியான உந்துதல்களுடன் துணைக்குழுக்களாகப் பிரிப்பதாகும். புவியியல் வேறுபாடுகள், மக்கள்தொகை வேறுபாடுகள் (வயது, பாலினம், இனம், முதலியன), தொழில்நுட்ப வேறுபாடுகள், உளவியல் வேறுபாடுகள் மற்றும் தயாரிப்பு பயன்பாட்டில் உள்ள வேறுபாடுகள் ஆகியவற்றைப் பிரிக்க இது பரவலாகப் பயன்படுத்தப்படுகிறது. B2B பிரிவிற்கு, ஃபிர்மோகிராபிக்ஸ் பொதுவாகப் பயன்படுத்தப்படுகிறது.
- சந்தைப் போக்குகள் : சந்தைப் போக்குகள் என்பது ஒரு குறிப்பிட்ட காலத்தில் சந்தையின் மேல்நோக்கி அல்லது கீழ்நோக்கி நகர்தல் ஆகும். ஒரு புதிய கண்டுபிடிப்புடன் தொடங்கினால் சந்தை அளவை தீர்மானிப்பது மிகவும் கடினமாக இருக்கலாம். இந்த விசயத்தில், சாத்தியமான வாடிக்கையாளர்களின் எண்ணிக்கை அல்லது வாடிக்கையாளர் பிரிவுகளிலிருந்து புள்ளிவிவரங்களை நீங்கள் பெற வேண்டும்.
- SWOT பகுப்பாய்வு : SWOT என்பது ஒரு வணிக நிறுவனத்திற்கான பலம், பலவீனங்கள், வாய்ப்புகள் மற்றும் அச்சுறுத்தல்கள் பற்றிய எழுத்துப்பூர்வ பகுப்பாய்வு ஆகும். சந்தைப்படுத்தல் மற்றும் தயாரிப்பு கலவைகளை எவ்வாறு உருவாக்குவது என்பதைப் புரிந்துகொள்ள போட்டிக்காக ஒரு SWOT எழுதப்படலாம். SWOT முறையானது உத்திகளைத் தீர்மானிக்கவும் மறுமதிப்பீடு செய்யவும் மற்றும் வணிகத்தின் செயல்முறைகளை பகுப்பாய்வு செய்யவும் உதவுகிறது.
- PEST பகுப்பாய்வு : PEST என்பது வெளிப்புற சூழலைப் பற்றிய ஒரு பகுப்பாய்வு ஆகும். இது ஒரு நிறுவனத்தின் அரசியல், பொருளாதாரம், சமூகம் மற்றும் தொழில்நுட்ப வெளிப்புற காரணிகளின் முழுமையான ஆய்வு, இது நிறுவனங்களின் குறிக்கோள்கள் அல்லது லாபத்தை பாதிக்கலாம். அவை நிறுவனத்திற்கு நன்மையாக இருக்கலாம் அல்லது அதன் உற்பத்தித்திறனை பாதிக்கலாம்.
- பிராண்ட் ஹெல்த் டிராக்கர்: பிராண்ட் டிராக்கிங் என்பது ஒரு பிராண்டின் ஆரோக்கியத்தை, நுகர்வோரின் பயன்பாட்டின் அடிப்படையில் (அதாவது பிராண்ட் புனல்) மற்றும் அதைப் பற்றி அவர்கள் என்ன நினைக்கிறார்கள். பிராண்ட் விழிப்புணர்வு, பிராண்ட் ஈக்விட்டி, பிராண்ட் பயன்பாடு மற்றும் பிராண்ட் விசுவாசம் போன்ற பல வழிகளில் பிராண்ட் ஆரோக்கியத்தை அளவிடலாம்.  
சந்தைப்படுத்தல் செயல்திறனை அளவிடக்கூடிய மற்ற காரணி . கீழ் கண்டவாறு
# சந்தை ஆய்வு

## தரவு சேகரிப்பு

"கடுமையான மாதிரி முறைகள் உயர்தர தரவு சேகரிப்புடன் இணைந்தவை" என்பதை *அட்வரடைசிங் ஏஜ்* இதழ் சந்தை ஆராய்ச்சியின் முதுகெலும்பாகக் கருதுகிறது. வாடிக்கையாளர்கள், சாத்தியமான வாடிக்கையாளர்கள், பங்குதாரர்கள் அல்லது பொது மக்களின் மாதிரியை நேர்காணல் செய்வதன் மூலம், உள்-நிலை ஆய்வுகள் அல்லது பதிவு கோப்புகளை செயலாக்குவதன் மூலம் வாடிக்கையாளர் நடத்தையை கவனிப்பதன் மூலம் தரவு சேகரிப்பு செய்யப்படலாம். தரவு இயற்கையில் அளவறி (விற்பனை, படங்கள், கண் கண்காணிப்பு) அல்லது பண்பறி (கணக்கெடுப்புகள், கேள்வித்தாள்கள், நேர்காணல்கள், பின்னூட்டங்கள்) ஆய்வாக இருக்கலாம். தரவுகளை ஒருங்கிணைத்தல், காட்சிப்படுத்துதல் மற்றும் செயல்படக்கூடிய நுண்ணறிவுகளாக மாற்றுதல் ஆகியவை சந்தை ஆராய்ச்சியின் முக்கிய சவால்களில் ஒன்றாகும், மேலும் இன்று, உரை பகுப்பாய்வுகள் சந்தை ஆராய்ச்சி முறைகளை பெரிய அளவிலான பண்பறி தகவல்களைச் செயலாக்கி, அதை அளவறி தரவுகளாக மாற்றுவதற்கு வழங்குகிறது. இதைக் காட்சிப்படுத்தவும் முடிவெடுக்கவும் எளிதானது. சந்தை ஆராய்ச்சியில் பொதுவாகப் பயன்படுத்தப்படும் சில நூறு அல்லது சில ஆயிரம் விட அதிகளவிளான மாதிரிகளை தரவு சேகரிப்புக்கு பயன்படுத்த வேண்டும். கணக்கெடுக்கப்படுபவர்களின் (குறைந்த பட்சம் சாற்பற்று) ஒத்துழைப்பும் தேவை; நம்பிக்கையும் உதவியாக உள்ளது.  
சில தரவு சேகரிப்பு ஊக்கப்படுத்தப்படுகிறது: சாலையில் இருப்பவர்கள் தாங்கள் நுகர்வோராக இருக்கும் போக்குவரத்து அறிக்கைக்கு பங்களிப்பது ஒரு எளிய வடிவம். நுகர்வோர்-வணிகம் (C2B) உறவு மிகவும் சிக்கலானது, இது சில நேரங்களில் நம்பகத்தன்மை சிக்கல்களை உருவாக்ககுகிறது. பிற தரவு சேகரிப்பு சந்தை ஆராய்ச்சியின் நோக்கத்திற்கு சந்தையைப் பற்றி மேலும் தெரிந்துகொள்வதாகும்.
# சந்தை ஆய்வு

## இணையத்திலிருந்து சர்வதேச செல்வாக்கு

இணையத்திலிருந்து சீனா, இந்தோனேஷியா மற்றும் ரஷ்யா போன்ற வளர்ந்து வரும் உலகளாவிய சந்தைகள், B2B இ-காமர்ஸில் அமெரிக்காவை விட இன்னமும் சிறியதாக இருந்தாலும், அவற்றின் இணைய-ஆற்றல் வளர்ச்சி காரணி, தயாரிப்பு-மேம்படுத்தும் வலைத்தளங்கள், கிராபிக்ஸ் மற்றும் கார்ப்பரேட் மற்றும் நுகர்வோர் / B2C ஐ ஈர்க்க வடிவமைக்கப்பட்ட உள்ளடக்கத்தால் தூண்டப்படுகிறது. 2010 ஆம் ஆண்டிற்கான மதிப்பீடுகள் US$400 பில்லியன் முதல் $600 பில்லியனுக்கும் இடைப்பட்ட வருமானம் இந்த ஊடகத்தின் வாயிலாக உருவாக்கப்பட்டுள்ளது.  
"Global B2C E-Commerce and Online Payment Market 2014" என்ற தலைப்பில் ஒரு அறிக்கை, வட அமெரிக்கா மற்றும் மேற்கு ஐரோப்பாவில், முழுமையான வளர்ச்சி எண்கள் உயர்ந்தாலும், ஒட்டுமொத்த வளர்ச்சி விகிதங்கள் குறைவதாக தெரிவிக்கிறது.  
யுகே மார்க்கெட் ரிசர்ச் சொசைட்டி (எம்ஆர்எஸ்) முதன்மையாக மில்லினியல்கள் பயன்படுத்தும் சமூக ஊடக தளங்கள் லிங்க்ட்இன், பேஸ்புக், யூடியூப் மற்றும் இன்ஸ்டாகிரா<nowiki/>மை பட்டியலிட்டது.
# சந்தை ஆய்வு

## ஆராய்ச்சி மற்றும் சந்தை துறைகள்

உலகளாவிய கார்ப்பரேட் சந்தை ஆராய்ச்சிக்கான விவரங்களைப் பற்றி, தகவல் இல்லை, ஏனெனில் அவை நாட்டின் உற்பத்தியாளர்களால் செய்யப்படும் நுகர்வோர் ஆராய்ச்சி ஆகும்.  
சந்தை ஆராய்ச்சி தரவு இழப்பு தடுப்பு அம்சங்களைக் கொண்டுள்ளது; அனைத்து முன்மொழியப்பட்ட மாற்றங்கள் மற்றும் புதிய தயாரிப்புகளில் 60 சதவீதத்திற்கும் குறைவானவை தோல்வியடைந்ததாகக் கருதப்படுகிறது. சந்தையைப் பற்றிய தகவல்களைப் பெறுவது கடினமாக இருக்கும்போது, தயாரிப்பு அல்லது சேவையை வழங்குவதற்கான "தீர்மானத்ததை முன்னெடுத்து செல்வது" செலவு மிச்சம். ஆராய்ச்சி செலவை வெற்றியடைவதற்கான சிறந்த வாய்ப்புகளைப் பெறுவதற்குத் தேவையான விளம்பரங்களளுக்கு யன்படுத்தப்படலாம்.
# சந்தை ஆய்வு

## ஆராய்ச்சி மற்றும் சந்தை துறைகள்

### திரைப்படத் துறைக்கான சந்தை ஆராய்ச்சி

திரைப்பட உள்ளடக்கம் மற்றும் சந்தைப்படுத்தும் பொருட்களைச் சோதிப்பதன் முக்கியத்துவத்திற்கு திரைப்படத் துறையானது ஒரு எடுத்துக்காட்டு:  
1. ஒரு திரைப்பட யோசனைக்கான எதிர்வினைகளை மதிப்பிடுகிறது மற்றும் இந்த கருத்து சோதனை சற்று அரிதானது;
1. சந்தைப்படுத்தல் வாய்ப்புகளுக்கான ஸ்கிரிப்டை பகுப்பாய்வு செய்கிறது பொசிஷனிங் ஸ்டுடியோக்கள்;
1. குவிய குழுக்கள்(Focus groups), வெளியிடுவதற்கு முன் ஒரு திரைப்படத்தைப் பற்றிய பார்வையாளர்களின் சிறிய குழுக்களிடம் தூண்டி துறுவி ஆழ்ந்து கருத்துக்களை ஆய்வு செய்யும்;
1. திரையரங்கில் வெளியிடுவதற்கு முன்பாக முன்னோட்டமாக திரைப்படங்களை திரையிட்டு சோதித்தல்;
1. கண்காணிப்பு ஆய்வுகள், இது (பெரும்பாலும் தொலைபேசி வாக்கெடுப்பு மூலம்) திரையரங்குகளில் வெளியிடுவதற்கு முன்னும் பின்னும் வாரந்தோறும் ஒரு திரைப்படத்தைப் பற்றிய பார்வையாளர்கள் திரைப்படத்தை அறிந்திருக்கும் தன்மையை அளவிடுவதாகும்;
1. டிரெய்லர்கள் மற்றும் தொலைக்காட்சி விளம்பரங்கள் போன்ற சந்தைப்படுத்தும் பொருட்களுக்களைப் பற்றிய தரவுகளை அளவிடும் விளம்பர சோதனை;
1. வெளியேறும் கணக்கெடுப்பு(Exit survey), திரையில் படத்தைப் பார்த்த பிறகு பார்வையாளர்களின் எதிர்வினைகளை அளவிடுகிறது.
# சந்தை ஆய்வு

## நுண்ணறிவுத் தொழில்

சந்தை ஆராய்ச்சி என்பது ஒன்றுடன் ஒன்று இணைந்த ஒரு தொழில் மற்றும் இது பெரும்பாலும் "நுண்ணறிவு" தொழில் என குறிப்பிடப்படுகிறது இருப்பினும், சந்தை ஆராய்ச்சியின் தனித்துவமான முறைகள் மற்றும் நுட்பங்கள் எப்போதும் நுண்ணறிவு விற்பனையாளர்களின் டிஜிட்டல்-முதல் அணுகுமுறையுடன் ஒத்துப்போவதில்லை. களப்பணியை விட தரவு பகுப்பாய்வு<nowiki/>களில் கவனம் செலுத்தும் நுண்ணறிவுகளின் தோற்றம், நிர்வாகத்தினர் கவனம்ஈர்த்ல் மற்றும் நிதியுதவிக்காக சந்தை ஆராய்ச்சி போட்டியிடுகிறது. சந்தை ஆராய்ச்சியை பயிற்சி செய்பவர்களுடைய தற்போதைய ஆராய்ச்சி தொழில்துறைக்கான இரண்டு அழுத்தமான கவலைகளைக் காட்டுகின்றனர்: ஆன்லைன் தரவு பண்டமாக்கல் மற்றும் சந்தை ஆராய்ச்சியாளர்கள் மற்றும் வாடிக்கையாளர் நிறுவனங்களுக்குள் உயர் நிர்வாகத்திற்கு இடையே அதிகரித்து வரும் தூரம். வணிக மூலோபாயத்தின் எல்லைகளாக இல்லாமல் சந்தை ஆராய்ச்சி என்பது சந்தைப்படுத்தல் துறையின் மரபுச் செயல்பாடாக மாறும் ஆபத்தை அவர்கள் உணர்ந்து இரண்டு கவலைகளாலும் கொதிக்கின்றனர்.  
1. நிர்வாக முரண்பாடுகளை கட்டமைத்தல்: ஒரு முரண்பாடுகள் என்பது ஒரு புதிர் அல்லது குழப்பமான சூழ்நிலையாகும், இதை சந்தை ஆராய்ச்சி அறிக்கை தீர்க்கவேண்டும்.
1. பொருளுடன் ஆவணங்களை பதிவேற்றுதல்: பொதுவான சமூக நடைமுறைகளின் அவதானிப்புகளை சந்தைப்படுத்தும் மெய்யியலுக்கு மொழிபெயர்க்கவும்:
1. பரிந்துரைகளுக்கு ஒப்பமிடல்: விளக்கமளிக்கின்ற நெகிழ்வுத்தன்மையைக் குறைக்க ஒரு உத்தேச வாசிப்புக்கு வழிகாட்டுதல்.
# சந்தை ஆய்வு

## சிறு வணிகங்கள் மற்றும் இலாப நோக்கற்ற நிறுவனங்கள்

சிறிய நிறுவனங்கள் மற்றும் இலாப நோக்கற்ற நிறுவனங்கள் தங்கள் இருப்பிடத்தின் சூழலைக் கவனிப்பதன் மூலம் தேவையான தகவல்களைப் பெறலாம். சிறிய அளவிலான ஆய்வுகள் மற்றும் குவிய குழுக்கள் சாத்தியமான மற்றும் ஏற்கனவே உள்ள வாடிக்கையாளர்கள் மற்றும் நன்கொடையாளர்களிடமிருந்து தகவல்களைச் சேகரிப்பதற்கான குறைந்த செலவில் வழிகள் ஆகும்.இரண்டாம் நிலைத் தரவு (புள்ளிவிவரங்கள், புள்ளிவிவரங்கள், முதலியன) நூலகங்களில் அல்லது இணையத்தில் பொதுமக்களுக்குக் கிடைப்பது. முதன்மை ஆதாரங்கள், சிறப்பானது மிகவும் மதிப்புமிக்கதாக இருக்கும்: சிறிய அளவிலான வாடிக்கையாளர்களிடம் சுமார் ஒருமணிநேரம் உரையாடி அவர்களது மனதிற்குள் நுழைந்து அவர்களின் தேவைகள், விருப்பங்கள் மற்றும் வலிகளுக்கான உணர்வைப் பெறலாம் ஆனால் இவற்றை கேள்வித்தாளில் இருந்து அதைப் பெற முடியாது.."
# சந்தை ஆய்வு

## மேலும் பார்க்கவும்

- சர்வதேச சந்தைப்படுத்தல் ஆராய்ச்சி நிறுவனம்
- மர்ம ஷாப்பிங்
- நீல்சன் மதிப்பீடுகள்
# காடு (நடனம்)

**காடு நடனம்** (*Ghatu*) என்பது மேற்கு நேபாளத்தின் குருங் சமூகத்தின் நேபாள நாட்டுப்புற நடனமாகும். இந்த நடனம் முக்கியமாக புத்த பூர்ணிமா திருவிழாவின் போது நிகழ்த்தப்படுகிறது. அதே மாதத்தின் முந்தைய அமாவாசை நாளில் நடனம் தொடங்கப்படுகிறது. வசந்த பஞ்சமி தினத்தன்று நடனக் கலைஞர்கள் தேர்ந்தெடுக்கப்பட்டு மூன்று அல்லது நான்கு மாதங்கள் பயிற்சி அளிக்கப்படுவார்கள். குருங் சமூகத்துடன், இந்த நடனம் மகர், துரா, பாலாமி மற்றும் குமால் சமூகத்தினராலும் இந்த நடனம் நிகழ்த்தப்படுகிறது.
# காடு (நடனம்)

## செயல்திறன்

காடு நடன நிகழ்ச்சியில், ராஜா பாஷ்ரமு மற்றும் ராணி யம்பவதி என்கிற சாம்பவதி கதை சொல்லப்படுகிறது. இரண்டு முக்கிய காடு நடனக் கலைஞர்களில் ஒருவர் ராஜாவாகவும் மற்றவர் ராணியாகவும் நடிக்கிறார். அரசர் பாஷ்ரமு வேட்டையாடச் செல்கிறார், அங்கு அவர் யம்பவதியைச் சந்திக்கிறார். அவர்கள் ஒருவரையொருவர் திருமணம் செய்து கொள்கிறார்கள். அவர்களுக்கு ஒரு குழந்தை உள்ளது. மன்னன் பஷ்ரமு ஒரு போருக்குச் செல்கிறான், அங்கே அவன் இறக்கிறான். ராணி பின்னர் உடன்கட்டை ஏறி தனது கணவருடன் தீக்குளிக்க முடிவு செய்கிறாள். இந்தக் காட்சியை நடனத்தின் மூலமாக வெளிப்படுத்தும்போது நடனக் கலைஞர்கள் மயக்க நிலையில் செல்கிறார்கள். இரண்டு வகையான காடு நடனங்கள் உள்ளன. அவை, *பஹ்ரமேஸ்* மற்றும்
*சதி* என்ற பெயரில் வழங்கப்படுகின்றன.
# காடு (நடனம்)

## பஹ்ரமேஸ் நடனம்

*பஹ்ரமேஸ்* காடு நடனம், ஆண்டு முழுவதும் நிகழ்த்தப்படலாம் என்று அறியப்படுகிறது. மேலும், விவசாயம் மற்றும் வீட்டு வேலைகள் போன்ற மக்களின் அன்றாட நடவடிக்கைகள் இந்த வகை நடனத்தில் வழங்கப்படுகின்றன.
# காடு (நடனம்)

## சதி நடனம்

வசந்த பஞ்சமி (டிசம்பர்/ஜனவரி) முதல் புத்த பூர்ணிமா (ஏப்ரல்/மே) வரை மட்டுமே சதி நடனம் செய்ய முடியும். சதி நடனத்தில், ராஜா மற்றும் ராணியின் முக்கிய கதை வழங்கப்படுகிறது. இந்த நடனத்தின் போது, நடனக் கலைஞர்கள் ஒரு மயக்க நிலையில் செல்கிறார்கள். இது, இவர்கள் வணங்கும் கடவுளால் ஆட்கொள்ளப்பட்டதாக நம்பப்படுகிறது. நடனக் கலைஞர்கள் பொதுவாக, மெதுவான உடல் அசைவில் நடனமாடுகிறார்கள்.
# காடு (நடனம்)

## ஆடை மற்றும் அணிகலன்கள்

நடனக் கலைஞர்கள் குருங் கலாச்சார உடை மற்றும் நகைகளை அணிந்துள்ளனர். பூக்கள் மற்றும் வறுத்த நெல் ஆகியவற்றால் செய்யப்பட்ட கிரீடம் நடனக் கலைஞர்களால் அணியப்படுகிறது. ராஜாவுக்கு குதிரை, ராணிக்கு சீப்பு என பல்வேறு பொருட்கள் இந்த வகை நடனத்திற்கு பயன்படுத்தப் படுகிறது. வில் மற்றும் அம்பு ஒவ்வொரு ஆண்டும் மக்களால் புதியதாக தயாரிக்கப்படுகிறது, அவை நடனத்தின் போது பயன்படுத்தப்படுகின்றன.
# முண்தும்

**முண்தும்** (Mundhum) என்பது லிம்பு மக்களின் பண்டைய மத நூல் மற்றும் நாட்டுப்புற இலக்கியம் ஆகும். இது, *பேலான்* என்றும் அழைக்கப்படுகிறது. இது நேபாளத்தின் பழமையான, பூர்வீக மதமாகும். முண்தும் என்றால் லிம்பு மொழியில் "பெரிய வலிமையின் சக்தி" என்று பொருள் படுகிறது. இந்தியத் துணைக்கண்டத்தில் வேத நாகரிகத்தின் எழுச்சிக்கு முன்பிருந்து பின்பற்றப்பட்ட *யாக்துங்* (லிம்பு) கலாச்சாரம், பழக்கவழக்கங்கள் மற்றும் மரபுகளின் பல அம்சங்களை முண்தும் உள்ளடக்கியது எனப்படுகிறது.  
முண்தும் 'தூங்காப்' மற்றும் 'பேய்சப்' என இரண்டு பகுதிகளாக ஒழுங்கமைக்கப்பட்டுள்ளது. இந்த நூல் மதத்திற்கு அப்பாற்பட்டது எனக் கருதப்படுகிறது. கலாச்சாரம், சடங்கு மற்றும் சமூக விழுமியங்களுக்கு வழிகாட்டியாக செயல்படுகிறது. இது, பண்டைய லிம்பு மொழியில் எழுதப்பட்டுள்ளது. பல்வேறு லிம்பு பழங்குடியினரிடையே இவற்றின் பதிப்புகள் வேறுபடுகின்றன, ஒவ்வொரு பழங்குடியினரின் தனித்துவமான கலாச்சாரமாகவும் மற்ற பழங்குடியினர் மற்றும் மக்களுடன் தொடர்புடைய அவர்களின் சமூக அடையாளத்தையும் ஒற்றுமையையும் இந்த நூல் உருவாக்குகிறது.
# முண்தும்

## தூங்காப் முண்தும்

தூங்காப் முண்தும் என்பது, வழிவழியாக சேகரிக்கப்பட்டு, பாதுகாக்கப்பட்டு, எழுத்துக் கலை அறிமுகப்படுத்தப்படும் வரை வாய்மொழி மற்றும் நாட்டுப்புறக் கதைகள் மூலம் அனுப்பப்பட்டது. இது *சம்பாஸ்*, சமயக் கவிஞர்கள் மற்றும் பட்டிமன்றம் ஆகியோரால் பாடல் வடிவில் இயற்றப்பட்டு வாசிக்கப்பட்ட காவியம் ஆகும். தொடக்கத்தில் கிராத சமூக புரோகிதர்கள் சம்பாஸ் என்று அழைக்கப்பட்டனர், அங்கு *சாம்* என்றால் பாடல் மற்றும் *பா* என்றால் அறிந்தவர் (ஆண்) என்று பொருள் படும்.
# முண்தும்

## பேய்சப் முண்தும்

பேய்சப் முண்தும் என்பது மதத்தைப் பற்றி எழுதப்பட்ட புத்தகம் ஆகும். இது நான்கு பகுதிகளாக பிரிக்கப்பட்டுள்ளது. அவை, சோக்சோக் முண்தும், யேஹாங் முண்தும், சம்ஜிக் முண்தும் மற்றும் சாப் முண்தும் ஆகும். இதில், பிரபஞ்சத்தின் உருவாக்கம், மனிதகுலத்தின் ஆரம்பம், பாவத்தின் காரணம் மற்றும் விளைவு, பொறாமை, பொறாமை மற்றும் கோபம் போன்ற தீய ஆவிகளின் உருவாக்கம் மற்றும் குழந்தை பருவத்தில் மரணத்தின் காரணம் மற்றும் விளைவு போன்ற கருத்துகளை விளக்கும் சோக்சோக் முண்தும் கதைகளைக் கொண்டுள்ளது.
# தேசியப் புலனாய்வு முகமையால் மிகவும் தேடப்படும் குற்றவாளிகள்

இந்தியாவின் தேசிய புலனாய்வு முகமையால் (என்ஐஏ) மிகவும் தேடப்படும் குற்றவாளிகள் (**NIA Most Wanted**) பட்டியல் பராமரிக்கப்படுகிறது. பொதுவாக மிகவும் தேடப்படும் குற்றவாளிகள் பிடிபட்டால் அல்லது இறந்தால் அல்லது அவர்கள் மீதான குற்றச்சாட்டுகள் கைவிடப்படும் போது மட்டுமே பட்டியலில் இருந்து நீக்கப்படுவார்கள்.